CELEX: 32021D1112
Language: sl
Date: 2021-06-25 00:00:00
Title: Sklep Komisije (EU) 2021/1112 z dne 25. junija 2021 o spremembi Sklepa 2013/767/EU glede podaljšanja mandata organizacij članic skupin za civilni dialog za zadeve, ki jih ureja skupna kmetijska politika

7.7.2021   
               
               
                  SL
               
               
                  Uradni list Evropske unije
               
               
                  L 239/24
               
            
         SKLEP KOMISIJE (EU) 2021/1112
         z dne 25. junija 2021
         o spremembi Sklepa 2013/767/EU glede podaljšanja mandata organizacij članic skupin za civilni dialog za zadeve, ki jih ureja skupna kmetijska politika
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:
         
                     (1)
                  
                  
                     S sklepom Komisije 2013/767/EU (1) je bil vzpostavljen okvir za civilni dialog o zadevah, ki jih ureja skupna kmetijska politika, v skladu s členom 11(2) Pogodbe o Evropski uniji.
                  
               
                     (2)
                  
                  
                     Organizacije članice skupin za civilni dialog (2) so bile imenovane za sedemletni mandat, ki poteče julija 2021. Vendar bo treba mandat teh organizacij članic obnoviti takrat, ko bo potekala zaključna faza medinstitucionalnih pogajanj o novi skupni kmetijski politiki, ki se bo uporabljala od leta 2023. Poleg tega bodo rezultati reforme skupne kmetijske politike, ki jim bo sledilo sprejetje vrste izvedbenih in delegiranih aktov, verjetno vplivali na novo strukturo skupin za civilni dialog.
                  
               
                     (3)
                  
                  
                     Obstoječi sistem skupin za civilni dialog se ujema s sedanjo strukturo kmetijske zakonodaje Unije. Zato bi bilo treba mandat organizacij članic podaljšati do 31. decembra 2022 v skladu z utemeljitvijo Uredbe (EU) 2020/2220 Evropskega parlamenta in Sveta (3), s katero je zagotovljen prehod k novi skupni kmetijski politiki, večina trenutno veljavnih pravil pa je podaljšanih do konca leta 2022.
                  
               
                     (4)
                  
                  
                     Sestava skupin za civilni dialog bi morala v obdobju podaljšanja mandata njihovih organizacij članic ostati nespremenjena. Vendar bi morale imeti organizacije članice v tem obdobju možnost, da se odločijo, ali želijo preklicati svoje članstvo.
                  
               
                     (5)
                  
                  
                     Komisija bi morala prevzeti predsedstvo skupin za civilni dialog v skladu s standardno prakso za strokovne skupine Komisije, da bi okrepila delovanje skupin za civilni dialog v obdobju podaljšanja mandata njihovih organizacij članic. Poleg tega bi bilo treba nekatere dogovore glede dnevnega reda in zapisnikov srečanj uskladiti s prakso v drugih strokovnih skupinah, da se zagotovi doslednost.
                  
               
                     (6)
                  
                  
                     Sklep 2013/767/EU bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            Sklep 2013/767/EU se spremeni:
            
                        (1)
                     
                     
                        v členu 3 se črta odstavek 2;
                     
                  
                        (2)
                     
                     
                        v členu 4(5) se uvodno besedilo nadomesti z naslednjim:
                        „Mandat organizacij članic poteče 31. decembra 2022. Organizacija članica se lahko zamenja znotraj skupine, če:“;
                     
                  
                        (3)
                     
                     
                        člen 5 se spremeni:
                        
                                    (a)
                                 
                                 
                                    odstavek 1 se nadomesti z naslednjim:
                                    
                                       „1.   Sestankom predseduje predstavnik Komisije.“;
                                    
                                 
                              
                                    (b)
                                 
                                 
                                    odstavka 2 in 3 se črtata;
                                 
                              
                                    (c)
                                 
                                 
                                    v odstavku 4 se prvi stavek nadomesti z naslednjim:
                                    
                                       „4.   Ob koncu razprave skupine se ne glasuje.“;
                                    
                                 
                              
                                    (d)
                                 
                                 
                                    odstavek 5 se nadomesti z naslednjim:
                                    
                                       „5.   Zapisnik, ki povzema razpravo o vsaki točki dnevnega reda in mnenja skupine, je smiseln in popoln. Zapisnik sestavi sekretariat, zanj pa je odgovoren predsednik.“;
                                    
                                 
                              
                                    (e)
                                 
                                 
                                    odstavek 7 se nadomesti z naslednjim:
                                    
                                       „7.   Generalni direktorat lahko povabi zunanje strokovnjake s posebnim znanjem o temi na dnevnem redu, da začasno sodelujejo pri delu skupine ali delovne skupine. Poleg tega lahko predstavnik Komisije podeli status opazovalca posameznikom ali organizacijam, kot so opredeljene v členu 4(2), če njihovo sodelovanje ne ogroža ravnovesja skupin ali delovnih skupin. Imajo pravico do besede, če jih k temu povabi predsednik.“;
                                    
                                 
                              
                                    (f)
                                 
                                 
                                    odstavek 10 se nadomesti z naslednjim:
                                    
                                       „10.   Vsi zadevni dokumenti, vključno z dnevnimi redi, zapisniki in pisnimi prispevki udeležencev, se dajo na voljo bodisi v registru strokovnih skupin Komisije in drugih podobnih subjektov bodisi prek povezave z registra na posebno spletišče, kjer so te informacije objavljene. Do posebnih spletišč se lahko dostopa brez registracije uporabnikov ali kakršnih koli drugih omejitev. Zlasti dnevni red in drugi zadevni referenčni dokumenti se objavijo pravočasno pred sestankom, temu pa sledi pravočasna objava zapisnika. Izjeme glede objave so predvidene le v primeru, ko se šteje, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (*1).
                                    
                                    
                                       (*1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).“."
                        
                                 
                              
                  
         
            Člen 2
            Ta sklep začne veljati sedmi dan po objavi v Uradnem listu Evropske unije.
         
         
            V Bruslju, 25. junija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  Sklep Komisije 2013/767/EU z dne 16. decembra 2013 o vzpostavitvi okvira za civilni dialog o zadevah, ki jih ureja skupna kmetijska politika, in razveljavitvi Sklepa 2004/391/ES (UL L 338, 17.12.2013, str. 115).
         
            (2)  Na institucionalni ravni so skupine za civilni dialog strokovne skupine Komisije v smislu Sklepa Komisije C(2016) 3301.
         
            (3)  Uredba (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L 437, 28.12.2020, str. 1).